ArYa on Vaada Rha Dun Ga Tujhy... (Page 4) | 3138697 | Punar Vivah Forum
ArYa on Vaada Rha Dun Ga Tujhy... (Page 4)
awesome vm tabeer..lovely song..romantic aarya..
Mesmerizing video Tabeer.
Great work Tabeer...LOvely VM as usual...
LOve it..love the song...thanks 4 pm...
fab work Tabeer
mere liye toh ..princes always rock [:Y:]
great vm Tabeer di
Great VM... loved it!
so nice tabeer Desember | 2011 | MaanKind
Monthly Archives: Desember 2011	Wat het Veertjies, Earbuds, Rafeltjies en Lewensbloed in gemeen?	30
SleutelwoordeEarbuds, Lewensbloed, Met die helm gebore, Psychic, Rafeltjies, Veertjies	Het jy al ooit om elke hoek en draai in iets snaaks vasgeloop? Eintlik iets heel doodgewoon, maar op ‘n plek wat jy dit nie sou verwag nie. En dan so snaakse draai op jou maag gekry, omdat jy weet dat dit vir jou ‘n Boodskap van Bo is, en jy moet dit ontsyfer?
Veertjies is seker een van die goed wat meeste mense verbind met ‘n boodskap. Ek kry veertjies as bevestiging van my gedagtes. Hoe suiwerder die gedagte, hoe fyner en witter die veertjie, en hoe vreemder die plek waar ek hom kry. ‘n Sagte gryserige veertjie is ‘n vermaning, en bewaar almal om my die dag as ek ‘n swartetjie kry… Dan loop ek met donker gedagtes in my kop.
MaanMan is nogal bekend onder ons vriende as die man wat die Earbuds kry. Oral waar hy loop, is hulle voor sy voete. Stop ons by Mooiberge om aarbeie te koop, dan lê enetjie voor sy kardeur. Piekniekplekke, onder ‘n boom waar ons op ‘n afgeleë pad parkeer, op pad biblioteek toe, nou die dag glads op die vloer in ‘n klerewinkel, waar hy onwillig saam met my in is. In elke dorp waar ons kom wag daar enetjie voor sy voete. Gaan klouter ons hier onder op die rotse langs die see, kry hy een waar angels fear to tread. ‘n Besonder snaakse plek onlangs was agter die bure se braaiplek (vakansiehuis, geen siel kom daar nie), toe hy ons blinde kat uit hulle boom moes help. Hierdie nommertjie het langs die R43 gewag, mooi op die plek waar hy met sy fiets gestop het vir ‘n sluk water. Dit was so snaaks, dat hy my in die kar gelaai het om te gaan wys. Ek moes dit eenvoudig op film verewig. Wat? Hoe? Hoekom? Hy kry net nie die antwoord nie.
En dan die snaakste een. Bloed. Daar het ‘n paar keer ‘n druppel bloed verskyn waar ek besig was. Eenmaal teen die wit muur voor my oë, waar ek staan en stryk. ‘n Paar maal op ons (wit) teëls. Twee maal spontaan op my vinger (waar geen mes of naald naby was nie, eenmaal op my been terwyl ons in die kar gery het, en een keer op hierdie einste sleutelbord waarop ek sit en tik. Dit verskyn eenvoudig op ‘n plek waar ek besig is. ‘n Groot druppel taai rooi bloed, wat dan bruinerig word na ‘n rukkie. En nee, ek kneus nie maklik nie, ek bloei nie maklik nie en ek drink nie bloedverdunners nie. In fact, die Bloeddienste wil nie eers my bloed hê nie, ek mors glo hulle equipment omdat my bloed stadig loop en die sakkie nie volkom nie. Ek was nogal uitgefreak daaroor, en het Opgevra Boontoe, en die antwoord was bloot: Lewensbloed. Nee toemaar, ek weet ook nie. Dit het darem lanklaas gebeur.
My nuutste een is darem makliker en niks grillerig nie. Rafeltjies, in ‘n sekere vorm gedraai. Pragtige pastelkleure rafeltjies. In boeke. Op die mens se rug wat voor my stap, op ‘n restaurant se tafeldoek, oral kry ek mooi sagte rafeltjies, met so ogie en ‘n spiraal gedraai. Daar was darem nog net een kwaai gekoekte swarte…
Sylvia Browne het ‘n verklaring vir Synchronicities, waar besonder betekenisvolle toevallighede gebeur. Sy reken dit is A secret wink with God, om te bevestig dat jy inderdaad op die regte tyd op die regte plek is.
In Phenomenon sê sy ook: So pause to say thank you for your coincidences, large and small. The’re all snapshots of your immortality, and confirmation that you and your chart are in perfect synch.
Het jy al so iets ervaar?
Enige verklarings welkom…
Ietsie net vir jou…	26
Posted by MaanKind in Boekdinge	≈ 12 Kommentaar
SleutelwoordeBoekemakranka, e-Boek Uitgewers, e-Boeke, Pay it forward, Saliger om te gee as om te ontvang	Mense praat altyd van vreemde geskenke wat hulle kry, elke jaar kla party oor hulle duur goed koop en met sorg toedraai en dan self net Heavenly room kry. (Wens iemand wil vir my Heavenly room gee, die pienkes…)
Hierdie jaar het ek ‘n wonderlike present gekry van ‘n vriendin, nie vir Kersfees nie, sommer net. Die skerpste messie wat bestaan, omdat ek altyd so kla oor messe. Sy het ‘n simboliese toutjie om die messie gedraai, sodat dit nie die vriendskap afsny nie, en ek het haar simbolies ‘n muntstuk gegee, om dieselfde rede, sodat die gee/neem/gee/neem siklus nie verbreek word nie.
So het ek ook besluit dat ek bevoorreg is in elke opsig, en genoeg het, en ek wou probeer om hierdie kers/vakansieseisoen meer te gee as wat ek kry. Hetsy goed, geld, liefde, sorg en presente. Dit was heerlik, en ons het verskillende goed gedoen, en verskillende projekte ondersteun. Detail nie belangrik, maar daar is inderdaad saligheid in die proses.
Ek is geseën met ‘n heerlike nuwe projek hierdie jaar wat my nie net uit die kwaad gehou het nie, maar ook besig terwyl ek siek was en nie kon rondrits nie. Daarom wil ek ook graag teruggee, en met die skrywers se toestemming, gee Boekemakranka gratis e-Boeke vir jou Kindle weg hierdie week. Hier is ‘n maklike skakel:
Gratis Afrikaanse e-Boeke, met die komplimente van Boekemakranka!
Ek vra niks in ruil nie, geniet dit net, en wees dalk net op ‘n ander manier gaaf met iemand anders.
PS. Net voordat ek kon kliek op Publish, toe kom hierdie boodskap deur.
I believe God wants you to know that Christmas may have passed, but the joy of this season shall go on forever. And even forever more. This is the great promise of God: that the happiness that filled so many hearts yesterday will fill even more lives tomorrow. And that peace and joy. which is Christmas, will reign forever — and is available to every soul, now and always.
Kersfeestyd Familietyd	22
SleutelwoordeHuisie by die see, Kersfeestyd, Kleinmond Self-Catering Accommodation, Kleinmond Selfsorg Akkommodasie, See vakansie, Vakansietyd	Kersfeestyd
Iets opwindends	20
SleutelwoordeBeechcraft, Gerrit, Leon	Hierdie tyd van die jaar raak almal nostalgies, almal is vrolik, maar dit is ook die tyd wat almal baie maklik hartseer raak oor klein dingetjies. Dis ook die seer seisoen vir sommiges.
Vandag moet ek aan iets lafs dink om hartseer (sonder rede) te besweer. Gelukkig kan ek deesdae Daardie Dessitse Ding blameer vir wippende emosies.
Wat is vir jou opwindend? Vir mense wat aan ekstreme sport deelnaam, gaan hierdie nou seker vervelig klink, maar vir my was dit vreeslik opwindend!
Jare gelede, toe ek tussen huwelike was, het ‘n hartsvriend en ‘n vriend van hom my een dag met so klein Beechcraft vliegtuig kom haal op Wonderboom Lughawe vir die naweek. Dit was verskriklik opwindend om in so klein vliegtuig te vlieg, want ‘n Boeing voel mos soos ‘n bus wat indie lug loop. Jy voel so ná aan die lug, en dit voel of jy – wel, vliég!
Niks het my egter voorberei op die landing nie. Ek het maar aanvaar ‘n vliegtuig land op ‘n lughawe, waar ‘n kar sou wag wat hulle daar gelaat het om plaas toe mee te ry. Verkeerd! Ons het op die plaas in ‘n mielieland op so oop skoongemaakte strook geland…
Die aand is ons sigarette toe klaar. En toe vlieg ons dorp toe… En land (en ek lieg nie nou nie) in Hendrina dorp se middedorp (maw voor die kafee) en gaan koop sigarette. Vriend reken toe almal in die dorp weet, as hulle die Beechcraft hoor, maak hulle plek, want dis pa se landingsplek…
Dit was seker een van die opwindendste dinge wat ooit met my gebeur het. Om met ‘n vliegtuig dorp toe gevlieg te word vir sigarette…
Vetrel bietjie op jou blog van ‘n opwindende ervaring in jou lewe, wat nie sommer herhaal sal kan word nie?
Van Kelp tot Kersfees	18
SleutelwoordeBethlehem, Goedkoop Kersboom, Kelp, Kersversierings, Kreatiewe Kersbome	Vandag was ons vroegoggend op die rotse, voordat die son te warm is. Ek wou ‘n paar klippe hê en ‘n paar stukke droeë kelp. Ek het veel meer gekry as waarop ek gereken het – en nee, ek praat nie van die dooie rob daar wat ek selfs tot hier kan ruik nie…
Kersversierings hoef defnitief nie ten duurste aangekoop word nie! Dit was vir my heerlik om bietjie goedjies uit te pak, suiwer oor die betekenis daarvan vir my. Hierdie Engeltjie het ‘n maatjie en sy kom al ‘n paar jaar saam met my. Sy moet my herinner aan die fynbos waarvan sy gemaak is en die natuur, en die nederigheid van die kombuiswerk om Kersfees Krismis te maak.
Kersfeestyd is vir my ‘n ernstige tyd. Die jaar loop af en ek dink na oor die jaar wat verby is. Wat kranse veronderstel is om te simboliseer weet ek nie. Vir my is dit die ewige kring van die ewige lewe. Uit die natuur kom ons, en na die natuur toe gaan ons. Stof is jy en tot stof sal jy… En dan begin alles weer voor in ‘n nuwe inkarnasie.
En wat is Kersfees sonder bietjie blink, bietjie bling? Rooi = Lewe
Vrede op aande, en in die mense ‘n welbehae… Dit was ‘n baie besondere dag toe ons in Israel ‘n besoek aan die werklike Bethlehem Ster kon bring, omdat daar nie juis toeriste kon ingaan daardie tyd nie, en ek met my dogter se Israelse ID daardie gebied in is.
En so gaan ons dan die Kerstyd in, met gemengde gevoelens van blydskap, nederigheid en gewydheid, maar bowenal dankbaarheid.
Wie is jy? En wie dink jy is ek?	16
Posted by MaanKind in Dag-tot-dag	≈ 40 Kommentaar
SleutelwoordeAnubis, Egiptiese gode, Egiptiese kuns, Jou verskillende selwe, Selfbeeld	Elke mens het ‘n paar selwe.
Dan is daar jou virtuele self. Ek het bv al voorheen ‘n blog gehad met ‘n totaal ander persoonlikheid as my eie. So was ek ‘n ander mens, ‘n persona?
Die mens wat of wie jy werklik is. Die mens wat IS, wat die manifestering van jou gedagtes is. Die een waar jou hart volgens die ou Egiptenare na jou dood geweeg word wat ligter as ‘n veer moes wees…
Die groot vraag is seker hoe ons hierdie verskillende Selwe leef en beleef, met die ideaal seker dat al hierdie Selwe so na as moontlik aan mekaar is.
Xena Phoenix wou speel, en ek is nou moeg gewerk, so ek speel sommer gou saam, pleks van filosofies raak vandag. Dit werk so:
“For one day, and one day only” kry jy ‘n kans om jou prentjie van MaanKind te toets. Jy maak ‘n stelling en ek sal dan sê of jy Koud, Lou of Warm is.
Bv Hou jy van Boney M?
Hulle is nie almal so nie	08
Posted by MaanKind in Dag-tot-dag	≈ 26 Kommentaar
SleutelwoordeKleinmond, Kleinmond Self-Catering Accommodation, Kleinmond Selfsorg Akkommodasie, Matriek Vakansie, Toeriste, Vakansiegangers	I stand corrected! Vandag was ons die slagoffers van ons eie vooroordeel, en ons kon maar net lag. What you resist, will persist.
Matrieks jol elke jaar na die eindeksamen lekker by Plett, en ons hoor die vreeslikste stories van wat in Margate aangaan, jaar vir jaar.
Die Burger loer in by die matriekmakietie in Plettenbergbaai.
Ons het vandag bietjie kos gaan koop voor die vakansie, sodat ons vrieskas goed gestock is en ons die aankoop van daaglikse vars goed vroegoggend kan afhandel, voor die vakansiegangers die winkels tref. As jy in ‘n vakansiedorp woon, moet jy aanpas, want die vakansiemense het net een maal per jaar die voorreg van sand, son en see. Hulle bring ‘n vibe na ons dorpe toe, en dit help ons ekonomie. Ons groei uit ons nate uit hier in Kleinmond! Daarom kyk ek maar weg as hulle ons omloop, ons spaadjieblommies vertrap en ons oor die algemeen stoomroller. Want hulle is Met Vakansie. En ek gun dit vir hulle met my hele hart, al voel ek partykeer uit my eie plek uitgeboer.
Ons lewe is so lekker rustig en kleindorps, dat winkels en verkeer ons gou ongemaklik maak. Groot winkelsentrums maak my fisiek naar, van al die vreemde energieë in my aura. ‘n Besoek aan Gauteng maak my deesdae paniekbevange, al het ek Pretoria en Johannesburg se kortpaaie almal geken en platgery.
So was die besoek aan Hermanus en die supermark vandag amper te veel vir ons, en MaanMan reken toe as ons gaan lunch by ‘n plek buite die middedorp, sal dit stiller wees, en nie een van ons twee is toe lus vir die spul seuns wat loop en slinger in die strate nie. Gedagtig ook aan ‘n vriendin se waarskuwing vanoggend oor die “gesuipte matrieks” is ons dorp-uit, maar waar ons nog oor die see kon sit en kyk hoe wild slaan die skuim teen die rotse.
En waarin loop ons ons vas? In twee láng tafels vol matrieks. Ons gaan sit toe maar aan die verste punt weg van hulle. Neffens ‘n vrolike groepie van ses ‘volwassenes’. Foutjie. Groot foutjie. Want binne ‘n ommesientjie het die paartie aangegroei, en blyk toe ‘n verjaarsdagviering te wees. ‘n Surprise paartie. Kort-kort het daar gilletjies gekom van Oh-mi-Ghoood.. What are you doeehing here!!! En die proppe het geklap en die drank het gevloei en die rook het getrek en die gilletjies het al harder geword en hoe meer hoe harder en ‘n glas het gebreek en hulle vieslike hond het aan my kom lek en dit was absoluut geen plesier om naby hulle te sit nie. 40-Somethings wat hulle soos hooligans gedra. Locals.
En die matrieks? Sit ewe stemmig en eet hulle sushi. Nie soveel as ‘n squeak uit die blombekkies nie, die meisies drink Appletizer en hier en daar het een ‘n bier gewaag. Ordentlike kinders.
Nee. Hulle is nie almal so nie… (Met apologie aan Jeanne Goosen)
Sewe Doodsondes	07
SleutelwoordeHieronymus Bosch, Seven Deadly Sins, Sewe Doodsondes	Drie bloggers het my nou getag om saam te speel, so ek kan dit nie langer ignoreer nie. Toortsie, Son en Maryke. Drie maal is immers skeepsreg, het iemand eenmaal gesê… Ek weet nie of ek so gewild is, of mense dink ek het so baie sondes waaroor ek moet bieg, en of ek te min oor myself skryf nie. Dit kan beswaarlik wees, want ek is ‘n taamlike ekshibisionis. Dit sou natuurlik kon tel vir een van die sondes, maar hierdie is ‘n openbare forum, en my familie lees ook hier, so jammer, geen detail.
Die Emosionele sy van Gordelroos	06
SleutelwoordeGordelroos, Herpes Zoster, Trepiline, Varicella zoster	Hierdie is ‘n vinnige skrywe, want ek gaan netnou op ‘n TREP… Danksy ‘n klein komplikasietje soos vandag gediagnoseer, by name Postherpetic Neuralgia (PHN). It is a serious complication of herpes zoster that has a predilection for older individuals. Older individuals nogal.
Wat wil ek dan hê?	03
Ek hou van Lig, maar die son brand my.
Alleen wees is lekker, maar moet my nie verwerp nie.
Gee my raad, maar moenie my vertel wat ek moet doen nie
Gee my asseblief al jou liefde, maar versmoor my net nooit.
Wees altyd eerlik, maar behoede my van seermaakeerlikheid – dit sny seer.
Hou van motorfietse en mal oor agterop ry, maar my hart gaan staan elke keer as ‘n kind val. Van nou af is my raad aan elke kind wat vra, en wat is oumatjie se raad vir ‘n lang en gelukkige lewe, eenvoudig om elke verdomde tweewielding op jou werf te verkoop! Ek is skuins bemoerd vanmore van slegte drome, so ja, ek gun myself ook dan die divine dichotomy van ‘n mooi spirituele boodskap wat ontaard in stoom afblaas voor brekfis. Posted with WordPress for BlackBerry.